text: 
  SFs udspil er en tredeling, der omfatter punkter, som SF ikke kan gå
   med til, det partiet uden videre kan gå med til, og det, der 
  efter SFs mening skal forbedres.
  
  Steen Gade siger, at SF ikke kan gå med til fælles forsvar, den 
  økonomisk-monetære union, unionsborgerskab og dele af det retslige 
  samarbejde. Suverænitetsafgivelse kan der heller ikke blive tale om.
  
  Men partiet vil gerne have en EF-ombudsmand, forbrugerpolitik og 
  formentlig også industripolitik, mens der ifølge SF skal forhandles 
  forbedringer hjem for at skaffe mere demokrati, et reelt nærhedsprincip
  , bedre miljøbestemmelser og lønmodtagerrettigheder.
  
  " Denne tredeling må vi nødvendigvis gå i gang med. Vi vil bede de 
  andre partier studere vores papir og høre, om ikke de mener, at det 
  er på det grundlag, vi skal starte i loyalitet over for nej'et ved 
  folkeafstemningen, " mener Steen Gade.
  
  Formanden for Folketingets markedsudvalg, Ivar Nørgaard ( S ), har 
  sagt, at en ny dansk aftale med EF skal kunne godkendes af SF, men 
  det vil hans partifælle, EF-ordfører Bjørn Westh, ikke gentage.
  
  
  
  